في بعض أفلام الخيال العلمي، الروبوتات الشريرة بترفض تموت، مهما الناس حاولت تحاربها.
دلوقتي الخيال العلمي بقى حقيقة. لأول مرة، العلماء عملوا روبوت يقدر يتضرب ويفضل شغال. علماء من Cornell University عملوا الروبوت، اللي شكله زي العنكبوت بأربع رجلين.
لحد دلوقتي، حتى أكتر الروبوتات تطوراً كان بيتعطل على طول لما يتضرر. ده عشان الكمبيوتر اللي جواه مش عارف يخلي الماكينة تشتغل بعد ما شكلها يتغير.
علشان يحلوا المشكلة دي، العلماء حطوا تمن موتورات واتنين sensors بتقرا إزاي الماكينة شغالة. كلهم بيبعتوا إشارات لل software بتاع الماكينة. باستخدام المعلومات دي، الكمبيوتر بيقدر يفهم شكل الماكينة في أي وقت.
التكنولوجيا الجديدة دي تطور كبير في صناعة الروبوتات، زي ما العلماء بيقولوا، ومفيهاش أي حاجة مخيفة. ممكن في يوم من الأيام تساعد العلماء يعملوا إيدين ورجلين صناعية أحسن وتدي حرية جديدة للناس اللي فقدوها. كمان ممكن تساعد العلماء يفهموا إزاي الناس والحيوانات بيحددوا مكانهم في الفراغ.
"كان صعب نصمم روبوتات تقدر تشتغل كويس لما البيئة تتغير أو لما تتضرر،" ده اللي Olaf Sporns من Indiana University في US قاله. "مع الشغل ده، احنا قربنا نحل المشكلة دي."
إزاي ال sensors في الروبوت بتشتغل؟
بتقدر تحل محل الكمبيوتر لما يتعطل. بتقدر تعرف الضرر جاي منين. بتساعد الكمبيوتر يعرف حالة الروبوت. بتقدر تبعت إشارات للشخص اللي بيستخدم الروبوت.